LAPA se warm boeke vir 'n koue vakansie | LitNet
Izak de Vries LAPA Uitgewersportaal 2018-07-08
Die skrywer: James-Brent Styan het in 2003 as 'n rekenmeester gekwalifiseer en daarna sy klerkskap by 'n ouditeursfirma voltooi voordat hy 'n sakejoernalis geword het. Hy het vir jare vir onder meer Finweek, Forbes Africa, Sake24, Fin24, Beeld en Die Burger geskryf en werk tans in kommunikasie. Steinhoff is Styan se derde boek. Sy ander titels sluit in: Hartebreker: Christiaan Barnard en die eerste hartoorplanting en Blackout - The Eskom Crisis.
Alet Gouws is terug in Karibib. Hoekom weet hy nie, maar hy is nie seker dat dit goeie nuus is nie, want ...
die hele polisiestasie weet skynbaar reeds van sy en Alet se afskeidsoen …
Conrad weet nie wie se lyk dit is nie, maar hy is dankbaar dat dit 'n geraamte is, 'n doodloopsaak dus. Hy kan nie twee moorde in twee weke onder sy neus laat gebeur nie. Boonop krap Alet se teenwoordigheid hom om. Hy het regtig gedink daardie soen was vaarwel. Sy is 'n mooi vrou en Con se vorige huwelik het rampspoedige gevolge gehad. Hy is bang, want hoekom het sy skielik teruggekom Karibib toe?
Hier is iets wat Luan van skape geleer het: Glo my, as jy op die ingewing van die oomblik 'n skaap by 'n kerkbasaar steel, sal jou lewe nooit weer dieselfde wees nie...
Dinge ruk hand uit: Die skaap raak bekend, die polisie kry snuf in die neus en... Lees maar self wat als op die Karoo se stil agterpaaie kan gebeur.
Superskurk is Superskrywer Jaco Jacobs se 150ste boek.
Maar iets is nie pluis nie. Waarom sluip sy oupa snags in die donker rond? Wat steek hy in die geheimsinnige gebou buite in die tuin weg waar Wessel glad nie mag kom nie? Hoekom het hy party oggende vreemde skrape en bloukolle, asof hy in 'n geveg was?
Daar is net een manier om uit te vind... Kort voor lank is Wessel deel van 'n wilde pretrit vol superhelde, skurke, supercool tegnologie, agterbakse planne en ongelooflike ontploffings! En dit lyk of die verveligste vakansie van sy lewe dalk die avontuur van 'n leeftyd gaan word!
Maar sy hou nie rekening met die jaloerse Mineke en haar ma se onderduimse planne nie...
Max die gorilla vang 'n skelm
Huberta die seekoei stap suid
Noodle leer om 'n vlermuis te wees
Kees kry lus vir koek
Zhu, die sterk Chinese vark
'n Beer word soldaat
Ontmoet van die dapperste Suid-Afrikaanse helde! Hierdie boek bevat ses heldeverhale wat beginnerlesers maklik self kan baasraak.
Ontdek die ongelooflike verhaal van oudpresident Nelson Mandela wat ná 27 jaar in die tronk ons reënboognasie na vryheid gelei het; lees hoe Wolraad Woltemade en sy perd tydens 'n storm die see ingeswem het om die matrose van 'n sinkende skip te red; en ontmoet 'n dapper jong seun wat in die Anglo-Boereoorlog geweier het om sy mense te verraai.
Nelson Mandela, 'n leier so na ons hart
Wolraad Woltemade, 'n melkboer met durf
'n Donkie is 'n wonderlike ding! Malaika bestuur 'n donkierehabilitasiesentrum op die plaas Salem in die Beaufort Wes-distrik. Sy huur die plaas van oom Michiel Steyn, wie se dogter, Heloise, saam met haar op skool was.
Die titel is opsetlik dubbelsinnig – Rebel is die leierdonkie se naam vir wie die heldin, Malaika baie lief is, maar dis ook wat die held, Baron, Malaika soms noem.
Watter Rebel gaan wen? Kan albei wen? Geliefde Rebel is halsstarrige, lieflike boek in 'n unieke omgewig, en is Frenette van Wyk se tweede SuperRomanza en twee en twintigste publikasie.
Kan 'n saffier 'n mens na jou herkoms lei?
In Lelies vir Louisa worstel Louisa met die groot vraag oor haar herkoms. Sy is as baba op 'n kinderhuisstoep gelos met 'n saffier wat per ongeluk laat val is. Die saffier lei haar uiteindelik na die buurplaas La Montagne, maar die antwoorde kom nie maklik nie.
Intussen floreer haar loopbaan as fotograaf en sy word 'n pos aangebied op Liberté waar haar en Liam se paaie kruis. Hy is aanvanklik nors en ongeskik, maar stelselmatig sien Louisa 'n ander kant van hom, veral as hy met haar dogtertjie Rose speel.
Lelies vir Louisa is deel van LAPA Uitgewers se SuperRomanza-reeks, en volg op Rose vir Roselle. Die karakters uit Rose vir Roselle maak almal weer hul verskyning, en daar is 'n paar nuwes by.
Bets Smith se eerste omnibus!
Hierdie omnibus is 'n samestelling van drie van Bets se vorige Romanzas, Die towerformule, Liefste Valentyn en Engel sonder vlerke. Al drie verhale het 'n hospitaal-, of mediese, agtergrond.
Die towerformule: Esti se nuwe huisbaas op die Noord-Kaapse dorpie verwar haar. Is Bernhard Ehmke die beer, wat hom oor vroue ontferm, of die wolf, wat harte verorber? Maar beer of wolf, dié dokter sal haar nie ook meesleur nie.
Liefste Valentyn: Elvira vermoed lankal Marius gebruik haar. Die hospitaalgange dreun oor hom en die baas se dogter. Reuel, die nuwe chirurg, wil Marius jaloers maak, en Elvira wonder – is sy verpletter? Of dalk verlig?
Engel sonder vlerke: Minette se laaste studiejaar ontaard in 'n nagmerrie toe sy self moet sorg vir elke sent wat sy benodig. Sy waardeer beslis nie die enigmatiese dokter Hugo Storm se ongevraagde inmenging in haar lewe – of haar hart – nie.
In Milan ontmoet Tatiana, 'n Suid-Afrikaanse sopraan, die aantreklike operaster, Igor Radonowski. Hy maak haar maak bene lam, maar sy vind uit dat hy getroud is. Sy moet sy aantrekkingskrag weerstaan…
Isak Clarke en sy aangenome seun, daag onverwags 'n dag vroeër in Santorini op. Isak is gewoond om sy sin te kry, maar hy sal dit nie met Gita regkry nie. As hy nie net die mooiste, ongeskikte man was wat sy nog ooit gesien het nie! Dit is Steyn se eerste Romanza.